PATVIRTINTA

„ISM Vadybos ir ekonomikos universitetas“, UAB Rektoriaus 2022 spalio 7 d.

Įsakymu Nr. Nr. 2022/01-07-65

**VIEŠOJO ADMINISTRAVIMO SUBJEKTŲ VADOVŲ UGDYMO ISM VADOVŲ MAGISTRANTŪROS STUDIJŲ PROGRAMOS MODULIUOSE PROJEKTO (STEP UP)**

**KONKURSO NUOSTATAI**

# 1. Bendroji dalis

1.1. Konkurso nuostatai apibrėžia viešojo administravimo subjektų vadovų priėmimą į „ISM Vadybos ir ekonomikos universitetas“, UAB (toliau – ISM) Vadovų magistrantūros studijų modulius, pagal projektą, kurį įgyvendina ISM.

1.2. Projekto tikslas – sudaryti sąlygas resursų stokojančių viešojo administravimo subjektų vadovams įgauti vadybinių (strateginio valdymo, finansų, projektų, rinkodaros, procesų, žmogiškųjų išteklių valdymo, lyderystės ir pan.) žinių, kurios leistų efektyviau valdyti organizacijas, įtraukti darbuotojus bei įgalinti pokyčius konkrečioje įstaigoje ar sektoriuje.

# 2. Projekto galiojimas ir sąlygos

2.1. ISM numato priimti studijuoti iki 10 (dešimt) pagal projekto nuostatus atrinktų viešojo administravimo subjektų vadovų studijuoti ISM Vadovų magistrantūros programos moduliuose per semestrą.

2.2. Modulio studijų trukmė – 1 semestras.

2.3. Modulio apimtis – 30 ECTS kreditų. Kreditai suteikiami gavus teigiamus („išlaikyta“) pažymius už modulio egzaminą ir tiriamąjį darbą.

2.4. Kiekvieną semestrą ISM Vadovų magistrantūros studijose vykdomi moduliai, jų tvarkaraščiai ir bendrosios vadovų priėmimo sąlygos skelbiamos <https://www.ism.lt/vadovu-studijos/>

2.5. Į Vadovų magistrantūros studijų modulius pagal Projektą priimtiems viešojo administravimo subjektų vadovams taikoma 50 procentų nuolaida pirmojo studijuojamo modulio studijoms. Kitos su studijomis susijusios išlaidos nėra kompensuojamos.

# 3. Viešojo administravimo subjektų, kurių vadovai deleguojami mokytis, tinkamumo kriterijai

3.1. Viešojo administravimo subjektų, kuriose dirbantys vadovai priimami studijuoti pagal Projektą, turi tenkinti abu iš išvardintų kriterijų:

3.1.1. Dirbti viešojo administravimo subjekto vadovaujamose pareigose.

3.1.2. Vykdyti veiklą, susijusią su viešųjų paslaugų administravimu.

# 4. Kandidatų tinkamumo ir atrankos kriterijai

4.1. Kandidatams į modulių studijas taikomi bendrieji priėmimo į Vadovų magistrantūros studijas reikalavimai, skelbiami ISM interneto puslapyje <https://www.ism.lt/vadovu-studijos/> [.](http://www.ism.lt/vadovu-magistrantura)

4.2. Kandidatuoti studijuoti pagal Projektą gali tik tie viešojo administravimo subjektų vadovai, kurie atitinka 3.1. punkte nurodytus reikalavimus ir nėra anksčiau studijavę ISM Vadovų magistrantūros studijose.

4.3. Siekiant užtikrinti Projekto poveikio tęstinumą, kandidatas dokumentų pateikimo metu turi turėti neterminuotą darbo sutartį su atstovaujamu viešojo administravimo subjektu. Jei darbo sutartis terminuota, jos pabaigos terminas turi būti bent šešiais mėnesiais vėlesnis už numatomą modulio baigimo datą.

4.4. Kandidatai turi būti dirbę vadovaujantį darbą viešojo administravimo subjekte, kurių kriterijai įvardinti trečiojoje dalyje, ne mažiau nei trejus metus.

4.5. Vadovaujamas darbas turi atitikti bent vieną iš šių kriterijų (kriterijai gali būti sumuojami; didesnis vertinimas pagal vieną kriterijų gali kompensuoti kito kriterijaus trūkumą):

4.5.1. Vadovavimas ne mažiau kaip trims tiesiogiai ar netiesiogiai pavaldiems darbuotojams;

4.5.2. Vadovavimas projektui, kurį vykdė nuostatų 3.1. nurodytas viešojo administravimo subjektas, ar neprojektinei veiklai, kai projekto (veiklos) apimtis ne mažiau kaip vieneri metai ir ne mažiau nei 50 000 eurų vienerių metų laikotarpiui.

4.6. Pateikdami gyvenimo aprašymą (CV), kandidatai turi pagrįsti viešojo administravimo subjekto ir savo vadovavimo patirties atitiktį konkurso nuostatams. Pateikiama rekomendacija taip pat turi atspindėti atitiktį konkurso nuostatams bei numatomą tęstinumą viešojo administravimo subjekte, jo veikloje. ISM pasilieka teisę paprašyti papildomų dokumentų atitikčiai ar kontaktų rekomendacijoms pagrįsti.

4.7. Motyvaciniame laiške kandidatai turi atskleisti savo motyvaciją mokytis apskritai bei pageidaujamuose moduliuose, numatomus pokyčius, kuriuos po studijų tikisi gebėti įgyvendinti savo darbovietėje, bendruomenėse ir sektoriuje, bei atitikimą kitiems vertinimo kriterijams.

4.8. Pildydami registracijos formą ir pateikdami dokumentus, kandidatai turi nurodyti tris pageidaujamus studijuoti modulius prioriteto tvarka. ISM pasilieka teisę į konkretų modulį priimti ne daugiau dviejų kandidatų, studijuojančių pagal Projektą. Kandidatams siūlomi jų pageidaujami moduliai atsižvelgiant į ISM galimybes priimti į modulį, kandidatų konkursinį balą bei pagal pateiktą kandidatų prioriteto tvarką.

4.9. Iki motyvacinio pokalbio kandidatai vertinami pagal šiuos kriterijus:

|  |  |
| --- | --- |
|   | Maksimalus balų skaičius  |
| Vadovavimo patirtis viešojo administravimo subjekte | 10 |
| Vadovavimo lygmuo ir galėjimas įgyvendinti pokytį  | 10 |
| Įstaigos Viešojo administravimo subjekto poreikis vadovų vadybinių kompetencijų ugdymui  | 10 |

4.10. ISM pasilieka teisę kviesti ne daugiau nei 15 daugiausiai balų surinkusių kandidatų į motyvacinį interviu. Pakviestieji ir nepakviestieji kandidatai informuojami elektroniniu paštu.

4.11. Individualaus motyvacinio pokalbio su konkurso komisija (toliau – Komisija) metu kandidatas vertinamas dešimtbale sistema pagal šiuos kriterijus ir jų svorį:

|  |  |
| --- | --- |
|   | Kriterijaus procentais svoris,  |
| Vadovavimo patirtis viešojo administravimo subjekte | 25 |
| Motyvacija įgyvendinti pokyčius viešojo administravimo subjekte ar valdymo srityje | 30 |
| Vadovavimo lygmuo ir galėjimas įgyvendinti pokytį  | 30 |
| Poreikis vadovų vadybinių kompetencijų ugdymui viešojo administravimo subjekto valdymo srityje | 15 |

4.12. Dalis motyvacinio pokalbio gali vykti angų kalba. Anglų kalbos žinių įvertinimas nėra konkursinio balo sudėtinė dalis, tačiau studijoms yra būtinas anglų kalbos žinių lygis (upper intermediate), todėl kandidatai, neatitinkantys šio kriterijaus studijuoti nebus kviečiami.

4.13. Kandidatai atrenkami konkurso būdu. Komisiją sudaro:

ISM Vadovų magistrantūros programos direktorė; ISM Pardavimų ir rinkodaros direktorė; ISM Vadovų mokymosi konsultantas.

4.14. Komisija veikia vadovaudamasi nešališkumo, teisingumo, skaidrumo, poveikio maksimizavimo principais.

4.15. Komisijos narių vertinimai apvalinami laikantis aritmetinio vidurkio.

4.16. Jei yra du ar daugiau kandidatų, surinkusių vienodą balų skaičių, pirmenybė studijuoti (bei pirmenybė studijuoti pasirinktą modulį) teikiama:

4.16.1. Kandidatui, gavusiam aukštesnius įvertinimus už poreikio vadovų vadybinių kompetencijų ugdymui viešojo administravimo subjekto valdymo srityje pagrindimą;

4.16.2. Kandidatui, gavusiam aukštesnį įvertinimą už galėjimo įgyvendinti pokytį pagrindimą.

4.17. ISM pasilieka teisę priimti mažiau nei dešimt kandidatų į semestro studijas, jei nesusidaro reikiamas kandidatų skaičius, arba jei dalyvavę konkurse kandidatai nesurenka 7,5 ir daugiau konkursinių balų.

4.18. Komisijos vertinimai kolegialūs, galutiniai ir neginčijami.

4.19. Rezultatai kandidatams pranešami elektroniniu paštu. Kandidatams skelbiamas galutinis sprendimas – priimti ar nepriimti studijuoti pagal konkursą. Individualūs Komisijos narių vertinimai neskelbiami.

# 5. Priėmimo procedūra

5.1. Svarbiausios konkurso datos: pradžia, dokumentų pateikimo terminai, motyvacinių pokalbių datos, kandidatų informavimas apie rezultatus, priimtų kandidatų dokumentų pateikimo terminai ir procesas skelbiami ISM interneto puslapyje <https://www.ism.lt/step-up-projektas/> bei [www.ism.lt/vadovu-magistrantura](http://www.ism.lt/vadovu-magistrantura) prieš kiekvieno semestro priėmimo pradžią.

5.2. Registruodamiesi kandidatai privalo pateikti visus dokumentus, nurodytus bendrojo priėmimo taisyklėse, skelbiamose ISM interneto puslapyje https://www.ism.lt/vadovu-studijos/[,](http://www.ism.lt/vadovu-magistrantura) taip pat papildomus dokumentus: laisvos formos darbovietės patvirtinimą apie darbo santykius pagal neterminuotą darbo sutartį bei dokumentą, įrodantį kandidato atitikimą bent vienam iš šių nuostatų 4.4. punkte nurodytam kriterijui.

5.3. Kandidatai informuojami apie dokumentų gavimą, jų pakankamumą bei numatomą Komisijos posėdžio datą elektroniniu paštu per penkias darbo dienas nuo dokumentų gavimo dienos.

5.4. Kandidatai informuojami apie konkurso rezultatus per penkias darbo dienas po Komisijos posėdžio datos asmeniškai elektroniniu paštu.

5.5. Pakviesti studijuoti kandidatai papildomai turi susikurti paskyrą my.ism.lt sistemoje ir įkelti reikalaujamus bendrojo priėmimo dokumentus iki nustatytos bendrojo priėmimo pabaigos bei pasirašyti studijų sutartį.

5.6. Pakviesti studijuoti kandidatai įsipareigoja informuoti savo tiesioginius vadovus ir/arba įstaigos steigėjus apie priėmimą į studijas ir prisiima atsakomybę už studijoms tinkamo darbo laiko suderinimą.

# 7. Baigiamosios nuostatos

7.1. Pakviestasis studijuoti kandidatas įsipareigoja geranoriškai dėti visas nuo jo priklausančias pastangas sėkmingai pabaigti studijų modulį.

7.2. ISM universitetas bei pakviestieji studijuoti studentai laisva valia geranoriškai siekia dalyvauti projekto informacinėje sklaidoje, gerųjų praktikų viešinime ir patirties perdavimu.

7.3. Jei priimtasis studijuoti vadovas semestro eigoje palieka atstovaujamą darbovietę ir negali pateikti įrodymų, jog tęsia veiklą viešojo administravimo subjekte, atitinkančiame 3-iojoje dalyje nurodytus reikalavimus, jis/ji įsipareigoja sumokėti studijų mokestį, proporcingą paskaitų skaičiui, įvykusiam jam nebedirbant viešojo administravimo subjekte, išskyrus atvejus, kuomet Komisijos sprendimu nuspręsta kitaip.